Aleksander Pürge

Aleksander Ernst Pürge (kuni 1936 Aleksander Ernst Bürger; 28. august 1887 Tallinn – 2. jaanuar 1940 Tallinn) oli eesti poliitik, tehnikateadlaneEesti teaduse biograafiline leksikon, 3. köide. Lk 909–910 ja insener.

Elulugu
Ta oli töölise (masinisti) poeg.

Ta lõpetas 1906 Tallinna Reaalkooli, õppis 1906–1907 Darmstadti Tehnikaülikoolis, lõpetas 1912 Riia Polütehnilise Instituudi tehnoloogiainseneri I järgu diplomiga. 

Ta oli üliõpilasseltsi Liivika asutajaliige (1909).

Ta teenis 1912 Wiegandi vabrikus, 1913–1918 Peeter Suure merekindluse ehitusvalitsuses. 1918 oli ta Tallinna Linnagümnaasiumi füüsikaõpetaja ning 1918–1919 Tallinna sadamatehaste inspektor ja abijuhataja. Vabadussõja ajal oli ta mereväe varustusameti juhataja, leitnant.

28. juulist kuni 26. oktoobrini 1920 oli ta Ado Birki valitsuses ja Jaan Tõnissoni teises valitsuses teedeminister. 

Aastatel 1919–1921 ja 1922–1924 oli ta Tallinna Linnavolikogu liige ja Tallinna Linnavalitsuse linnanõunik, 1921–1922 firma K. Jürgens ja Co insener, 1922–1924 Tallinna Tänavaraudteekomisjoni esimees, 1925–1927 Tallinna filterveevärgi ehitustööde järelevalveinsener, alates 1927 kuni surmani Tallinna Linna Trammi direktor.

Ta oli Tallinna Tehnikumi rajajaid ja 1920–1925 üldmasinaõpetuse, mehaanilise tehnoloogia ja soojusõpetuse õppejõud, ühtlasi õpetas laevamehaanikute koolis soojusõpetust. 

Oli Eesti Tehnika Seltsi Ajakirja abitoimetaja (1921–1922).

Tema matusetalitus toimus 4. jaanuaril 1940 Jaani kirikus ja ta maeti Rahumäe kalmistule.

Ühiskondlik tegevus
Ta oli Tallinna Jaani koguduse juhatuse liigeMiks me käime kirikus? Rahvaleht nr 146, 10. detsember 1932. Lk 4 ja Tallinna Majaomanikkude Seltsi liige.

Looming
Kirjutisi
Inglistina meil ja mujal. // Eesti Tehnika Seltsi Ajakiri 12/1919 
Vask kui valitsev võim maailmas. // Eesti Tehnika Seltsi Tehniline Ringvaade 6/1920 
Määrdeainete raiskamisele tuleks lõpp teha. // Eesti Tehnika Seltsi Ajakiri 12/1920 
Ehitisi
1913/1918 – elamu ja kauplus. Ristiku 57 / Timuti 17, Tallinn. Kaasautor Voldemar Lender
1914 – elamu ja hotell Narva. Soo 46, Tallinn
1924 – evangeeliumi kristlaste palvela. Väike-Kompassi 14, Tallinn
1926 – kauplustega korterelamu. Väike-Karja 5, Tallinn
1929 – G. Avaldi elumaja ja kõrvalhoone. Metsa 61, Tallinn-Nõmme

Isiklikku
Tema tütar oli arstiteadlane ja neurokirurg Aino Pürge.

Viited

 Kirjandus 
Eesti avalikud tegelased. Tartu 1932. Lk 29
Tallinna trammi direktor A. Pürge suri. Uus Eesti nr 2, 3. jaanuar 1940. Lk 2
Sada aastat Tallinna trammi. Tallinn 1988. Lk 53, 68, 83 ja 231

Välislingid

Aleksander Pürge Eesti ohvitseride andmekogus
Haud Tallinna Rahumäe kalmistul

Kategooria:Eesti tehnikateadlased
Kategooria:Eesti insenerid
Kategooria:Eesti õpetajad
Kategooria:Inseneripataljoni koosseis
Kategooria:Eesti majaomanikud
Kategooria:Tallinna Reaalkooli vilistlased
Kategooria:Tallinna linnavolikogu liikmed
Kategooria:Üliõpilasselts Liivika liikmed
Kategooria:Riia Tehnikaülikooli vilistlased
Kategooria:Tallinna kõrgema tehnikumi õppejõud
Kategooria:Insenerikoja tegevliikmed
Kategooria:Tallinna Jaani koguduse liikmed
Kategooria:Vabadussõja veteranid
Kategooria:Rahumäe kalmistule maetud
Kategooria:Sündinud 1887
Kategooria:Surnud 1940